કેસર માટે ભરૃચની આબોહવા અને જમીન અનુકૂળ છે? પ્રશ્નના જવાબમાં નવસારી કૃષિ યુનિવર્સિટીના સિનિયર સાયન્ટિસ્ટ અને કૃષિ વિજ્ઞાન કેન્દ્રના વડા ડૉ. સી.કે. ટિમ્બડિયા કહે છે, ‘આ કેસર કાશ્મીર જેવા ઠંડા પ્રદેશોમાં થાય છે એ પ્રકારનું કેસર નથી. જોકે આ કેસરને પ્રોસેસ કરવાથી કાશ્મીરના કેસરની ગુણવત્તાની નજીક પહોંચી શકાય છે. ઝઘડિયાના ઘણા ખેડૂતોએ કેસરની ખેતી કરી બતાવી છે. આ કેસરનું વાવેતર હેક્ટર કે એકરોમાં નથી થતું પણ ખેડૂતો બે-પાંચ ગુંઠા જમીનમાં તેનું વાવેતર કરે છે અને ઉત્પાદન પણ સારું આવે છે, પરંતુ પ્રોસેસિંગની પ્રક્રિયા બધા ખેડૂતો કરી શકતા નથી. કેસર બહુ જ મોંઘંુ છે છતાં આ ખેડૂતો મને ૧૦૦-૧૦૦ ગ્રામ કેસર એમ જ આપી જાય છે જે બતાવે છે કે આ ખેડૂતોને કેસરનું માર્કેટ નથી મળતું. કૃષિ વૈજ્ઞાનિકની સલાહ છે કે કેસરના ખેડૂતોએ બજારને ધ્યાનમાં રાખીને પ્રોસેસિંગ કરતા આ કેસરની ગુણવત્તા વધુ સારી મેળવી શકાતી હોય તો કેસરની ખેતીમાં આગળ વધવું, અન્યથા કેસરની ખેતીના પ્રયોગો ન કરવા.’